આ અંગેની વિગત એવી છે કે, ચાંદખેડા વિસ્તારમાં જનતાનગર ગેઇટની સામે આવેલ કલ્પનાનગર ખાતે રહેતા નાગેન્દ્ર પ્રતાપસિંહ ચૌહાણ નામના ૩૬ વર્ષના યુવાને અગમ્ય કારણોસર ગળેફાંસો ખાઇ જીવન ટૂંકાવી નાખ્યું હતું. જ્યારે નિકોલમાં મંગલ પાંડે હોલની સામે આવેલ ઇન્દિરાનગર ખાતે રહેતા બળદેવ રમણભાઇ પટ્ટણી નામના યુવાને અંગત કારણોસર પોતાના ઘરમાં સાંજના સુમારે ગળેફાંસો ખાઇ આપઘાત કરી લીધો હતો. આ ઉપરાંત ખોખરામાં આવેલી કૃષ્ણની ચાલીમાં રહેતી દીપાબહેન ખુશીકાંતભાઇ દેશભતાર નામની ર૭ વર્ષની યુવતીએ મોડીરાત્રે અગમ્યકારણોસર ગળેફાંસો ખાઇ આત્મહત્યા કરી હતી. પોલીસે ત્રણેય લાશને પીએમ માટે મોકલી આગળની કાર્યવાહી હાથ ધરી છે.